Stephen Curry

Wardell Stephen „Steph“ Curry II (* 14. marec 1988, Akron, Ohio, USA) je americký hráč basketbalu, momentálne hrajúci za Golden State Warriors v NBA. So svojimi 188 cm a 86 kg hráva na pozícii rozohrávača. Najužitočnejší hráč (MVP) roku 2015, dvojnásobný člen NBA All-Star teamu a syn bývalého basketbalistu Della Curryho bol v roku 2009 celkovo siedmim draftovaným hráčom. V sezóne 2012-13, pokoril rekord v počte trojbodových košov v hlavnej časti sezóny (272). V sezóne 2014-2015 prekonal svoj vlastný rekord a zakončil sezónu celkovo 286 trojbodovými zásahmi. To viedlo k tomu, že bol vymenovaný za najužitočnejšieho hráča NBA za rok 2015.

 Osobný život 
Narodil sa v Akrone, Ohiu (USA), ale vyrastal v Charlotte, Severnej Karolíne (USA), kde jeho otec hral za miestny klub. Počas sezóny 2001-2002 žil v Toronte, kde jeho otec hral v miestnom tíme. Navštevoval Charlotte Christian School a neskôr odišiel na Davidson College, kde žiaril a s 21,5 bodmi na zápas bol po Kevinovi Durantovi druhým najlepším hráčom juniorskej NCAA. V sezónach 2006-2009 pôsobil v Davidson Wildcats odkiaľ odišiel do profesionálnej NBA. 

 Profesionálna kariéra 
Stephen Curry bol v roku 2009 v prvom kole draftu číslom 7 a podarilo sa mu uzavrieť štvorročnú zmluvu s Golden State Warriors. 

 Sezóna 2009/10 
Profesionálny debut zažil 28. októbra 2009 v zápase proti Houston Rockets, podarilo sa mu streliť 14 bodov a 7 krát asistovať počas 36 minút  strávených na hracej ploche. Bol na dobrej ceste na získanie NBA Rookie of the Year Award (cena pre nováčika roka), no skončil druhý za Tyrekom Evansom. V sezóne 2009/10 nazberal priemerne 17,5 boda, 5,9 asistencíí, 4,5 doskokov a 1,9 ukradnutí na zápas.

 Sezóna 2010/11 
Curry nazberal priemerne 18,6 bodu, 5,8 asistencií, 5,8 doskokov a 1,5 ukradnutí na zápas. Počas All-Star víkendu vyhral súťaž v zručnosti. Prekonal  Ricka Barryho v úspešnosti trestných hodov a svojimi 93,4 % sa postaral o nový klubový rekord. 

 Sezóna 2011/12 
V máji 2011 podstúpil operáciu pravého členka. Skrátenú sezónu bol pripravený začať, no zranil sa na exhibičnom zápase. V prvom zápase sezóny síce nastúpil, no strelil iba 4 body. Hneď v ďalšej hre sa však vrátil silnejší a 21 bodmi viedol Golden State k výhre nad Chicagom. Ďalšiu hru kvôli opakovanému zraneniu vynechal, vrátil sa na 3 hry a zas si vyvrtol členok. Vrátil sa v januári a odohral 16 hier predtým ako sa zas zranil. V marci sa opäť vrátil a pred operáciu odohral 4 zápasy. Celkovo odohral iba 26 zo 66 zápasov s priemerom 14,7 bodov, 5,3 asistencií, 3,4 doskokov a 1,5 ukradnutí za hru. 

 Sezóna 2012/13 
V októbri Curry predĺžil $44 miliónovú zmluvu s Golden State Warriors, čo sa ukázalo ako výhodný obchod, keďže dosiahol v priemere 22,9 bodov, 6,9 asistencií, 4,0 doskoky a 1,6 ukradnutí za hru. Vo Februári 2013 počas zápasu proti New York Kicks nazberal kariérové maximum -54 bodov za zápas. S 11 trojbodovými košmi počas jednej hry zaostáva iba o 1 kôš za Kobem Bryantom a Donyellom Marshallom. V poslednom zápase normálnej sezóny sa Stephenovi podarilo prekonať rekord Raya Allena v počte trojbodových košov za riadnu časť sezóny a s počtom 272 zaujal prvé miesto. 

 Sezóna 2013/14 
V decembri 2013 počas zápasu proti Mephisu, Curry prekonal rekord Jasona Richardsona v počte strelených trojbodových  košov za kariéru a dostal sa do NBA All-Star teamu, kde sa mu fanúšikovia odvďačili a zvolili ho do štartovacej formácie. 
Sezónu skončil s najlepším priemerom v kariére; 24,0 bodov a 8,5 asistencií.

 Sezóna 2014/15 
V januári 2015 v zápase proti Indiane, strelil Curry svoj tisíci trojbodový kôš a doviedol tak svoj tím k víťazstvu. Vo februári proti Dallasu nastrieľal sezónne maximum 51 bodov. Vo februári počas All-Star víkendu Curry porazil spoluhráčov v súťaži strieľania trojbodových košov. 
V apríli 2015 strelil 273. trojbodový kôš a bol vyhlásený za najužitočnejšieho hráča sezóny, stal sa tak druhým MVP v histórii Golden State Warriors. 
V sezóne 2014/15 doviedol Stephen Curry svoj tím do finále (prvýkrát od roku 1976), po ceste cez play-off prekonal niekoľko rekordov ako napríklad najrýchlejších 100 trojbodových košov v play-off (28 hier), stal sa prvým hráčom v NBA so šiestimi trojbodovými košmi a šiestimi ukradnutiami počas jedného zápasu.

 Medzinárodná kariéra 
Stephen Curry je dvojnásobný zlatý medailista z rokov 2010 a 2014, ako člen Amerického Národného Basketbalového tímu. Ako junior v roku 2007 získal s americkým tímom do 19 rokov striebro.

 Externé odkazy 
Stránka klubu GSW
Profil hráča na nba.com

 Zdroj 

Kategória:Basketbalisti USA
Kategória:Basketbalisti NBA
Kategória:Osobnosti z Akronu (Ohio)